Folketingsmedlem Bjarne Laustsen går nu ind i sagen om den afskedigede skoleleder fra Strandby Skole.

Renset for anklage Skoleleder Kaare Maul er blevet afskediget af Vesthimmerlands Kommune. Han blev anklaget for sexchikane, en anklage han blev renset for efter en undersøgelse af Kommunernes Landsforening. Vil tilbage Nu står Kaare Maul til en klækkelig erstatning for uberettiget afskedigelse. Han vil imidlertid gerne tilbage til sit job, og forældre har bedt folketingsmedlem Bjarne Laustsen om at gå ind i sagen. Bjarne Laustsen ind i sagen Bjarne Laustsen har derfor skrevet et brev til Beskæftigelsesministeren, for at få ham til at genansætte skolelederen. Brev til Beskæftigelsesministeren I brevet til Beskæftigelsesministeren skriver Bjarne Laustsen bl.a.: Der er en lang række betænkelige elementer i fyringssagen. For det første handler det om det ansættelsesretslige aspekt, for hvordan sikrer man sig imod at blive afskediget, når et konservativt byrådsmedlem starter en sag - der udspringer af, at hans hustru har haft et forhold til skolelederen? For det andet drejer det sig om, at arbejdsforhold og private relationer bliver blandet samme, og det må ikke ske, som det er gjort her. For det tredje mister forældre og elever i Strandby en god skoleleder, som oven i købet bliver renset af en undersøgelse fra Kommunernes Landsforening. Det fører så til det fjerde aspekt, nemlig risikoen for, at skatteyderne i Vesthimmerland kan se frem til at skulle betale den afskedigede leder en klækkelig erstatning for uberettiget afskedigelse. Derfor vil jeg opfordre beskæftigelsesminister Claus Hjorth Frederiksen om straks at gribe ind. Selvom det er et flertal af Venstre og Konservative der har gennemført beslutningen, må du sikre at ingen bliver afskediget på et usagligt grundlag. Ligesom du bedes sikre at loven reelt kan beskytte en ansat, mod afskedigelse på et falsk grundlag. Som nævnt har KL-rapporten renset skolelederen for anklagen, mens kommunen fastholder, at forvaltningen ikke "har tillid til ham". Men så må vi have oplyst årsagen til den manglende tillid, ellers handler dette om en politisk afskedigelse, som offentligheden har krav på at få belyst til bunds.